Mythologia nordic

Le mythologia nordic es le religion pre-christian in le paises nordic (i.e. Danmark, Norvega, Svedia, Islanda e le Insulas Faroe), cognoscite del periodo del vikinges. Illo anque es appellate le paganismo nordic o le mythologia in vetere Scandinavia. Le vikinges adorava multe deos, le plus cognoscites le deo superior Odin e le forte Thor con le martello usate pro facer tonitro.

Le mythologia nordic es le mythos, legendas e narrationes de esseres supernatural - le vita del deos e lor conflictos con altere gruppos de esseres divin.

Secundo le mythologia nordic, le mundo es dividite in tres partes: Midgard (litteralmente: le ferma in centro) es le mundo del homines, placiate la per le deos pro cultivar le terra; Asgard (litteralmente: le ferma del ases) es le mundo del deos; e Jotunheim (o: Udgard) que es le mundo del gigantes maligne. In le centro del universo on trova le enorme fraximo Yggdrasil.

Le mythologia e religion nordic dispareva poco a poco durante un periodo de 100 annos ab circa 960 p.Chr., quando le christianismo vinceva in le paises nordic.

Categoria:Mythologia